bluuebunny/crossref_metadata_2025 huggingface dataset:
Κάλυψη συνόλου και βελτιστοποίηση δικτύων
Authors: Τελέλης Ορέστης
Published: August 2021

Η διατριβή αφορά σε σχεδίαση και ανάλυση αλγορίθμων για το πρόβλημα κάλυψης συνόλου και γιαπροβλήματα βελτιστοποίησης δικτύων. Το περιεχόμενο της διατριβής χωρίζεται θεματικά σε τρίαμέρη: Πιθανοτική Κάλυψη Συνόλου, Δυναμικοί Αλγόριθμοι Γράφων, και Βελτιστοποίηση Δικτύων. Γιατο πρόβλημα κάλυψης συνόλου αναλύουμε τη συμπεριφορά ενός απλού αλγορίθμου στο γενικότεροπιθανοτικό μοντέλο για το πρόβλημα. Δείχνουμε ότι ο αλγόριθμος αυτός είναι βέλτιστος κατάαναμενόμενη τιμή με μικρή διασπορά στις τιμές των λύσεων που παράγει. Τα αποτελέσματα αυτάεπεκτείνονται στην περίπτωση του διαδεδομένου άπληστου αλγόριθμου για το πρόβλημα. Επιπλέονμελετούμε την ευρωστία εφικτών λύσεων στο συγκεκριμένο πιθανοτικό μοντέλο. Στο δεύτερο μέροςσχεδιάζουμε αλγορίθμους για προβλήματα βελτιστοποίησης δυναμικών μη κατευθυνόμενων δικτύωνμε περιορισμούς συνδεσιμότητας και αναπτύσσουμε τον πρώτο δυναμικό αλγόριθμο για τοπρόβλημα κατευθυνόμενου επικαλυπτικού δέντρου ελάχιστου κόστους σε κατευθυνόμενουςγράφους. Τέλος, μελετούμε δύο αντιπροσωπευτικά προβλήματα βελτιστοποίησης δικτύων:αναπτύσσουμε μια παιγνιοθεωρητική ανάλυση για το πρόβλημα τοποθέτησης αντικειμένων σε έναδίκτυο, και σχεδιάζουμε προσεγγιστικούς αλγορίθμους για το πρόβλημα Steiner δέντρου ελάχιστουκόστους σε συνθήκες αβεβαιότητας των δεδομένων εισόδου.
Δερματογλυφικά ευρήματα στις συγγενείς καρδιοπάθειες
Authors: Μαλλιαρού Μαρία-Αδαμαντία
Published: August 2021

Μελετήσαμε τα Δερματογλυφικά 80 παιδιών πασχόντων από συγγενή καρδιοπάθεια και τα συγκρίναμε με τα Δερματογλυφικά 140 φυσιολογικών ατόμων. Συνολικά εμελετήσαμε 800 δακτυλικά αποτυπώματα και 160 παλαμιαία πασχόντων και 1400 δακτυλικά και 280 παλαμιαία φυσιολογικών. Τα συμπεράσματα στα οποία καταλήξαμε είναι: 1) Δεν υπάρχουν διαφορές στα δακτυλικά αποτυπώματα ατόμων πασχόντων απο συγγενείς καρδιοπάθειες και φυσιολογικών ατόμων. 2) Παρατηρείται αυξημένη συχνότητα εμφάνισης της γραμμής Sydney στους πάσχοντες από ότι στα φυσιολογικά άτομα (ποσοστά αντιστοίχως: 6,88% και 0,714%). 3) Υπάρχει διαφορά στην εκφραστικότητα της γραμμής D (modal type of D). Σε υψηλότερο ποσοστό στα πάσχοντα άτομα, η γραμμή D καταλήγει στα σημεία 7 και 9 της παλάμης, ενώ στα φυσιολογικά άτομα καταλήγει στο σημείο 11. 4) Το αξονικό τριακτινωτό t βρίσκεται σε μεγαλύτερο ποσοστό, στα πάσχοντα άτομα, εκτοπισμένο προς το κέντρο της παλάμης, χωρίς αυτό να οφείλεται στην ύπαρξη σχηματισμών στην περιοχή του υποθέναρα. 5) Η μέτρηση των θηλοειδών γραμμών στο διάστημα αβ, δίνει υψηλότερη μέση τιμή γραμμών στους πάσχοντες, από ότι στους φυσιολογικούς, χωρίς να συμβαίνει κάτι ανάλογο στις θηλεοειδείς γραμμές των δακτύλων.
Αλληλεπίδραση των αντικαρκινικών ενώσεων cis- και trans-RuCl2 ( DMSO)4 με μονο-, δι- και ολιγονουκλεοτίδια
Authors: Αναγνωστοπούλου Αγγελική
Published: August 2021

Τα eis- και trans-RuCl2(DMSO)4 , (cìs-Ru και trans-Ru), αντιδρούν με τα ApG, GpA, d(ApG)και d(GpA) σχηματίζοντας προϊόντα με χηλική σύμπλεξη των βάσεων στο μεταλλικό κέντρο, ταοποία μελετήθηκαν με φασματοσκοπία NMR και CD. Για κάθε δινουκλεοτίδιο σχηματίζεται ένακύριο προϊόν και μερικά παραπροϊόντα σε μικρά ποσοστά. Το cís-ισομερές αλληλεπιδρά με ταδινουκλεοτίδια περίπου 20 φορές πιο αργά από ότι το trans-Ru. Οι ενώσεις που σχηματίζουντα δύο ισομερή με κάθε δινουκλεοτίδιο παρουσιάζουν όμοιο φάσμα Ή NMR υποδηλώνονταςίδιο τρόπο σύμπλεξης του ρουθηνίου στο τελικό προϊόν και για τα δύο. Σε κάθε δινουκλεοτίδιοοι δύο βάσεις συμπλέκονται στο μέταλλο μέσω του Ν7 με προσανατολισμό κεφαλή-κεφαλή ημία ως προς την άλλη και anti διαμόρφωση του γλυκοζιτικού δεσμού. Βάσει των σταθερώνσύζευξης των πρωτονίων των σακχάρων, προτείνεται μια σχεδόν καθαρή 3'-endo (Ν)διαμόρφωση για το 5-σάκχαρο και κυρίως 2'-endo (S) για το 3' κάθε δινουκλεοτιδίου στασύμπλοκα με το ρουθήνιο. Ο όμοιος τρόπος αλληλεπίδρασης των as- και írans-RuCl2(DMSO)4με τα δινουκλεοτίδια, όπως υποστηρίζεται από τα δεδομένα NMR, είναι σε αντίθεση με τοδιαφορετικό μηχανισμό αλληλεπίδρασης των δύο συμπλοκών με το DNA, ο οποίος είχεπροταθεί παλαιότερα. Τα όμοια δομικά χαρακτηριστικά των συμπλοκών των τεσσάρωνδινουκλεοτιδίων με το Ru (Π) επιβεβαιώνονται με πειράματα κυκλικού διχρωισμού. Τα προϊόντατων δινουκλεοτιδίων με αντίθετη αλληλουχία βάσεων δίνουν αντίθετο φάσμα CDυποδηλώνοντας εναντιομέρεια στο μεταλλικό κέντρο. Επιπλέον το trans-Ru αλληλεπιδρά με τοδεοξυ-οκτανουκλεοτίδιο, d(CCTGGTCC), σχηματίζοντας δύο κύρια προϊόντα στις δύο ώρεςθέρμανσης. Τα σύμπλοκα αυτά, χωρίς να χαρακτηριστούν αναλυτικά, αποδόθηκαν σε δύοχηλικά σύμπλοκα G(N7/N7). Για καλύτερη κατανόηση της αλληλεπίδρασης των δύοσυμπλοκών με βάσεις πουρινών, μελετήθηκε η αλληλεπίδραση τους και με τα d(ApA), d(GpT)και 2'dGuo. Η αλληλεπίδραση με d(ApA) προχωράει εξαιρετικά αργά δίνοντας ποικιλίαπρΐόντων. Τα δύο ισομερή αλληλεπιδρούν με τον ίδιο τρόπο με τα 2'dGuo και d(GpT) δίνοντας1:1 και 1:2 ^υ:νουκλεοτίδιο) προϊόντα με μονοσχιδή σύμπλεξη μέσω του Ν7 της γουανίνης σεόλες τις περιπτώσεις
Επιτόπου βιολογική εξυγίανση υπόγειων υδροφορέων ρυπασμένων με χλωριωμένα αιθυλένια
Authors: Παναγιωτάκης Ηρακλής
Published: August 2021

Η παρούσα διδακτορική, διατριβή διερεύνησε σημαντικά ερωτήματα σχετικά την επίδοση της αναερόβιας αναγωγικής αποχλωρίωσης των χλωροαιθυλενίων σε ρυπασμένους υπόγειους υδροφορείς, χρησιμοποιώντας αποτελέσματα εργαστηριακών πειραμάτων συνολικής διάρκειας 1500 ημερών. Τα ερωτήματα αυτά αφορούσαν την επίδραση του είδους, της ποσότητας και του ρυθμού εισπίεσης του δότη ηλεκτρονίων υπό μεθονογόνες συνθήκες, καθώς επίσης και την επίδραση διαφορετικών συγκεντρώσεων θειικών ιόντων σε συνθήκες θειικοαναγωγής. Αναφορικά με την επίδραση του δότη ηλεκτρονίων σε συνθήκες μεθανογένεσης προέκυψε ότι το κατάλληλο είδος δεν μπορεί να καθοριστεί, εκ των προτέρων, ότι η προσθήκη του πρέπει να πραγματοποιείται πάντα σε περίσσεια και ότι ο ρυθμός εισπίεσή του βάσει των αναγκών της αποχλωρίωσης και όχι βάσει ενός προκαθορισμένου πρωτοκόλλου μπορεί να αποτελέσει εργαλείο εξοικονόμησής του. Επιπρόσθετα, αναφορικά με την επίδραση των θειικών ιόντων σε συνθήκες θειικοαναγωγής η παρούσα διατριβή απέδειξε τις δυσμενείς επιπτώσεις των υψηλών συγκεντρώσεων θειικών ιόντων στην αποχλωρίωση τόσο σε συνθήκες περιορισμένου όσο και σε συνθήκες περίσσειας δότη ηλεκτρονίων.
Ολοκληρωμένη μεθοδολογία διαχείρισης έργων μοντελοποίησης, προσαρμογής και εγκατάστασης συστημάτων διαχείρισης επιχειρησιακών πόρων
Authors: Ζαφειρόπουλος Ιωάννης
Published: August 2021

Η διαδικασία μοντελοποίησης προσαρμογής και εγκατάστασης ενός Συστήματος Διαχείρισης Επιχειρησιακών Πόρων (ΣΔΕΠ), είναι μια διαδικασία ιδιαίτερα χρονοβόρος και επίπονη, δεδομένης της διάρθρωσης των τμημάτων και λειτουργιών κάθε επιχείρησης. Η δυσκολία και η ευαισθησία της διαδικασίας οφείλεται τόσο στην πολύπλοκη δομή και προγραμματιστική φύση του ίδιου του Συστήματος ΣΔΕΠ, όσο και στο γεγονός ότι η εγκατάσταση και λειτουργία του απαιτεί πρωταρχικά την μοντελοποίηση και προσαρμογή των υπαρχόντων συστημάτων και επιχειρηματικών διαδικασιών της επιχείρησης, έτσι ώστε να ανταποκρίνεται με τρόπο βέλτιστο στις προκλήσεις του ανταγωνισμού, ενώ ταυτόχρονα να διασφαλίζεται η καλύτερη ομαλή και αποτελεσματική λειτουργία του ΣΔΕΠ σύμφωνα με τις προδιαγραφές που τίθενται από τα σύγχρονα μοντέλα επιχειρηματικών δραστηριοτήτων. Η πλήρωση της έλλειψης γενικευμένης μεθοδολογίας εγκατάστασης ΣΔΕΠ συστημάτων για εταιρείες ανεξαρτήτως μεγέθους και εργασιών μέσα από μια σειρά αναλυτικής έρευνας στα ειδικά ζητήματα του αντικειμένου, αλλά και λαμβάνοντας υπ’ όψιν τις συνθήκες της παγκόσμιας αγοράς, αποτελεί το βασικό λόγο δημιουργίας της παρούσας Διατριβής και συγκεκριμένα της προτεινόμενης Μεθοδολογίας Διαχείρισης Έργων Μοντελοποίησης, Προσαρμογής και Εγκατάστασης ΣΔΕΠ συστημάτων (Μεθοδολογία ΜοΠΕ). Για την υλοποίηση ενός τέτοιου έργου και σύμφωνα με τους σύγχρονους νόμους διοίκησης, υιοθετήθηκε η πρωτοποριακή μέθοδος Διαχείρισης Έργων Καθοδηγούμενη από Στόχους - ΔΕΚΣ (Goal Directed Project Management - GDPM). Η μέθοδος ΔΕΚΣ επιλέχτηκε ως ελλοχεύουσα έννοια και φιλοσοφία της Μεθοδολογίας ΜοΠΕ, καθώς παρέχει έναν τρόπο εστίασης των αλλαγών προς έναν προκαθορισμένο στόχο. Στα πλαίσια του παρόντος, δημιουργήθηκε και ειδική εφαρμογή της μεθοδολογίας ΜοΠΕ, η οποία προσφέρει σημαντικά εργαλεία γενικής χρήσης για την διαχείριση έργων υποστήριξης ΜοΠΕ αξιοποιώντας τη μέθοδο Διαχείρισης Έργων καθοδηγούμενη από στόχους, ανεξάρτητα από το σύστημα διαχείρισης επιχειρησιακών πόρων. Αποτελεί δηλαδή ένα γενικότερης χρήσης πλήρες εργαλείο εγκατάστασης ΣΔΕΠ συστημάτων χειριστικά απλό, εφαρμόσιμο σε κάθε είδους ΣΔΕΠ. Η πιλοτική εφαρμογή της μεθοδολογίας ΜοΠΕ πραγματοποιήθηκε στην εγκατάσταση του συστήματος ΣΔΕΠ μεγάλης Ελληνικής εταιρείας πληροφορικής. Το λειτουργικό αποτέλεσμα του προτεινόμενου έργου αναμένεται να υποστηρίξει σημαντικά τη διαδικασία υλοποίησης και εγκατάστασης του ΣΔΕΠ στις εταιρείες πελάτες, αποβλέποντας στην ανάδειξη και προώθηση των δυνατοτήτων τους καθώς και την αύξηση της ανταγωνιστικότητας τους στην ελληνική και διεθνή αγορά.
Η επίδραση της υποξαιμικής επανάρδευσης στην προστασία του εγκεφάλου μετά καρδιακή ανακοπή
Authors: Ανδριανάκης Ηλίας
Published: August 2021

Υπόθεση και σκοπός: Οι ελεύθερες ρίζες οξυγόνου (ΕΡΟ) έχουνενοχοποιηθεί για τις προκαλούμενες βλάβες ισχαιμίας-επανάρδευσης διαφορετικώνπειραματικών μοντέλων, γιατί προκαλούν υπεροξείδωση των λιπιδίων της κυτταρικήςμεμβράνης και το θάνατο των νευρικών κυττάρων. Ο σκοπός του παρόντοςπονήματος είναι να μελετήσει αν η υποξαιμική επανάρδευση του εγκεφάλου μετάκαρδιακή ανακοπή και σοβαρή διάχυτη εγκεφαλική ισχαιμία βελτιώνει τηνευρολογική έκβαση των πειραματοζώων.Υλικό και MéBoôoc: Δύο ομάδες χοίρων (η=11 σε κάθε ομάδα) υπέστησανυποξαιμική (group HR) ή υπεροξαιμική επανάρδευση (group C) μετά από σοβαρόεπεισόδιο δέκα λεπτών διάχυτης εγκεφαλικής ισχαιμίας. Μια τρίτη ομάδα, η οποίαδεν υποβλήθηκε σε ισχαιμική βλάβη, αλλά αερίστηκε όπως η ομάδα ελέγχου κατάτην αντίστοιχη περίοδο της επανάρδευσης αποτέλεσε την ομάδα ελέγχου για το groupC (n=6, group CC). Η έκβαση εκτιμήθηκε συγχρόνως από τη νευρολογική εικόνα καιτο βαθμό της λιπιδικής υπεροξείδωσης μετρώντας τις τιμές της μαλοναλδεΰδης(MDA) και των υδροξυαλκελανίων (HALK) που αποτελούν τους πλέον ευαίσθητουςδείκτες.Αποτελέσματα: Τα πειραματόζωα της ομάδας της υποξαιμικής επανάρδευσηςπαρουσίασαν σημαντικά καλύτερη νευρολογική εικόνα και στις τρεις διαδοχικέςεκτιμήσεις (άμεσα μετά την ανάνηψη ρ=0.006, 8 ώρες μετά ρ=0.003 και την επομένηημέρα ρ=0.007). Επίσης τα επίπεδα τιμών της MDA και των HALK ήταν χαμηλότερα(ρ=0.029). Επιπλέον στην ομάδα ελέγχου του group C (group CC) τα μόρια αυτάαυξήθηκαν σημαντικά πρώιμα κατά την περίοδο της υπεροξυγόνωσης (ρ=0.02).Ταχύτερος μεταβολισμός του γαλακτικού οξέος παρατηρήθηκε στην υποξαιμικήομάδα στην περίοδο της επανάρδευσης, αλλά δεν ήταν στατιστικά σημαντικός. Συαπεράσιιατα Η υποξαιμική επανάρδευση μετά καρδιακή ανακοπή και σοβαρήδιάχυτη εγκεφαλική ισχαιμία βελτιώνει τη νευρολογική έκβαση, συγκρινόμενη με τηνκλασσική υπεροξαιμική. Η παρατήρηση αυτή επιπλέον τεκμηριώνεται από τη μείωσητης παραγωγής των προϊόντων της λιπιδικής υπεροξείδωσης. Απουσία προηγούμενηςισχαιμίας, τα προϊόντα αυτά είναι πιθανόν να αυξάνονται και μόνο από την απλήυπεροξυγόνωση.
Η επίδραση του επιπέδου του θορύβου στην ανάλυση των όψιμων δυναμικών
Authors: Μαούνης Θεμιστοκλής
Published: August 2021

Για να διερευνηθεί η επίδραση του επιπέδου του θορύβου στις διάφορες παραμέτρους του συμψηφιστικού ηλεκτροκαρδιογραφήματος (σ-ΗΚΓ) υποβλήθηκαν 143 ασθενείς σε τρεις διαδοχικές καταγραφές σε διαφορετικά επίπεδα θορύβου. Οι καταγραφές με οριακό επίπεδο θορύβου (ΟΘ) είχαν θόρυβο 0.60-0.74 μ\ξ οι ενδιάμέσου θορύβου (ΕΘ) 0.30-0.59 pV και οι χαμηλού θορύβου (ΧΘ) <0.30 pV.Για τη μέτρηση του θορύβου χρησιμοποιήσαμε τη μέθοδο της σταθερής απόκλισης του μέσου θορύβου στο σύμπλοκο άνυσμα με χρήση φίλτρου 40 Hz. Οι καταγραφές αναλύθηκαν στο πεδίο του χρόνου (ΑΠΧ), στο πεδίο συχνοτήτων (ΑΠΣ), με φασματοχρονική ανάλυση (ΦΧΑ) και ανάλυση επιταχύνσεως του φάσματος (ΑΕΦ).Στην ΑΠΧ οι παράμετροι του σ-ΗΚΓ με ΧΘ παρουσίαζαν σημαντικές διαφορές σε σύγκριση με τις παραμέτρους του ΕΘ και του ΟΘ, ασχέτως του χρησιμοποιούμενου φίλτρου: 25 Hz, 40 Hz ή 60 Hz (ρ<0.05).Στην ΑΠΣ παρατηρήθηκαν σημαντικές διαφορές στο λόγο υψηλών συχνοτήτων προς χαμηλές συχνότητες της απαγωγής X, Y Ζ και του μέσου όρου τους στη σύγκριση ΧΘ και ΟΘ. Στη σύγκριση ΕΘ και ΧΘ σημαντικές διαφορές προέκυψαν μόνο αναφορικά με το λόγο αυτό των απαγωγών X και Υ.Στη ΦΧΑ σημαντικές ήταν οι διαφορές αναφορικά με τον παράγοντα ομαλότητας των απαγωγών X και Ζ ανάμεσα σε καταγραφές ΧΘ και ΕΘ ή ΟΘ.Στη V ΑΕΦ σημαντικές ήταν οι διαφορές αναφορικά με όλους τους δείκτες μεταβολής του φάσματος μεταξύ καταγραφών ΧΘ και ΕΘ ή ΟΘ.Στην ανάλυση της ομάδας των 107 ασθενών δίχως ιστορικό κοιλιακής ταχυκαρδίας φάνηκε ότι στις περισσότερες παραμέτρους στην ΑΠΧ,στη ΦΧΑ και στην ΑΕΦ και σε μερικές παραμέτρους στην ΑΠΣ οι καταγραφές ΕΘ ή ΟΘ διέφεραν σημαντικά από τις καταγραφές ΧΘ.Στην ανάλυση των 36 ασθενών με ιστορικό κοιλιακής ταχυκαρδίας σημαντικές διαφορές προέκυψαν κυρίως στην ΑΠΧ ανάμεσα σε καταγραφές ΕΘ ή ΟΘ και ΧΘ. Σε λίγες μόνο από τις παραμέτρους της ΑΠΣ,ΦΧΑ και ΑΕΦ προέκυψαν σημαντικές διαφορές.Στην ΑΠΧ με χρήση φίλτρου 40 Hz η ευαισθησία αυξάνει, η ειδικότητα και η θετική προγνωστική αξία όμως μειώνονται στις καταγραφές ΧΘ. Με χρήση φίλτρου 25 Hz οι καταγραφές ΧΘ παρουσιάζουν μειωμένη ειδικότητα και θετική προγνωστική αξία χωρίς να έχουν αυξημένη ευαισθησία. Στη ΦΧΑ και την ΑΕΦ οι ΧΘ καταγραφές αντιθέτως παρουσιάζουν αυξημένη ειδικότητα και θετική προγνωστική αξία και μειωμένη ευαισθησία σε σύγκριση με τις καταγραφές ΕΘ και ΟΘΕπομένως το επίπεδο του θορύβου, ακόμα και μέσα στα παραδεκτά όρια, μπορεί να επηρεάσει σημαντικά το σ-ΗΚΓ. Στην AUX ο χαμηλός θόρυβος τείνει να καταστήσει τις καταγραφές παθολογικότερες, ενώ το αντίθετο συμβαίνει στη ΦΧΑ, την ΑΕΦ και την ΑΠΣ.
Προσδιορισμός και διερεύνηση των χρωμοσωμικών διαταραχών και της γενετικής αστάθειας σε κακοήθεις επεξεργασίες υγρών σωματικών κοιλοτήτων με πρωτοπαθείς εστίες το μαστό και τις ωοθήκες
Authors: Καλογερόπουλος Σωτήριος
Published: August 2021

Ο καρκίνος των ωοθηκών και του μαστού χαρακτηρίζεται από γενετική αστάθεια και χρωμοσωμικές ανωμαλίες, τόσο δομικές όσο και αριθμητικές.Ο σκοπός της παρούσας μελέτης ήταν ο προσδιορισμός και η διερεύνηση των διαταραχών του γονιδιώματος. Για το λόγο αυτό έγινε έλεγχος της δράσης της τελομεράσης, του τελομεριδιακού μήκους, του βαθμού της ανευπλοειδίας, καθώς και των μεταβολών του αριθμού και της δομής των χρωμοσωμάτων.Μελετήθηκαν 101 δείγματα περιτοναϊκής συλλογής από 60 ασθενείς με σταδίου ID και IV καρκίνο των ωοθηκών και σταδίου IV καρκίνο του μαστού, καθώς και 4 καρκινικές κυτταρικές σειρές, τρεις (U20S, SaOS, KUOS) προερχόμενες από οστεοσαρκώματα, και μία (T47D) από καρκίνωμα του μαστού. Τα δείγματα αμέσως μετά τη λήψη, μεταφέρονταν στα εργαστήριο και καλλιεργούνταν. Ακολούθως, ο έλεγχος της τελομερασικής δραστηριότητας γινόταν με τη μέθοδο TRAP. Ο έλεγχος της ανευπλοειδίας πραγματοποιούταν με δύο μεθόδους: τη μέθοδο του ploidy index (Feulgen χρώση) και την καταμέτρηση των χρωμοσωμάτων μέσω του μικροσκοπίου. Το τελομεριδιακό μήκος μετρήθηκε με τη μέθοδο TRF, ενώ με τη χρώση των χρωμοσωμάτων έγινε η καρυοτυπική ανάλυση.Από τα 45 δείγματα που μελετήθηκαν με τη μέθοδο TRAP, 2 (6,55%) προερχόμενα από κυσταδενοκαρκίνωμα των ωοθηκών και οι τρεις κυτταρικές σειρές από οστεοσάρκωμα δεν εμφάνισαν τελομερασική δραστηριότητα. Από τις 55 και 53 περιπτώσεις που μελετήθηκαν αντίστοιχα με τις δύο μεθόδους για τη διερεύνηση της πλοειδίας, ανευπλοειδία ήταν πάντοτε παρούσα με συχνότερη την περιτριπλοειδία. Σε 20 δείγματα (36,3%) παρατηρήθηκε ένας κύριος κλώνος, ενώ στα υπόλοιπα 35 (63,7%) υπήρξαν δύο κύριοι κλώνοι. Παρατηρήθηκε σε 30 δείγματα αντιστρόφως ανάλογη σχέση μεταξύ της τελομερασικής δραστηριότητας και της ανευπλοειδίας. Στο δείγμα με αρνητική τελομεράση, τα τελομερίδια ήταν επιμηκυσμένα και ομοιογενή, ενώ τα θετικά για την τελομεράση δείγματα είχαν μικρότερου μήκους τελομερίδια και με μεγαλύτερη διακύμανση. Η καρυοτυπική ανάλυση έδειξε αριθμητικές μεταβολές και σύνθετες δομικές διαταραχές.Εν κατακλείδι, η τελομεράση είναι παρούσα στο 93,45% των δειγμάτων από κυσταδενοκαρκινώματα των ωοθηκών. Ένας κύριος κλώνος στο 36,3% των δειγμάτων, ενώ δύο κύριοι κλώνοι εμφανίστηκαν στο υπόλοιπο 63,7%. Η απουσία της τελομεράσης προσδίδει στα κύτταρα επιμηκυσμένα τελομερίδια. Οι καρυοτυπικές ανωμαλίες παρουσίαζαν μεγάλη πολυπλοκότητα.
Η μελέτη του παρακρινικού συστήματος στη λαπαροσκοπική και ανοικτή χολοκυστεκτομή
Authors: Γαρουφαλή Μαρία
Published: August 2021

Η ορμονική απάντηση στο χειρουργικό stress αποτελεί παραδεδεγμένη γνώση που έχει υποδειχθεί με πειραματικές και κλινικές μελέτες. Το οξύ τραύμα μίας χειρουργικής επέμβασης προκαλεί μία σειρά από φλεγμονώδεις, μεταβολικές και ορμονικές αλλαγές, οι οποίες χαρακτηρίζουν την παρακρινική, μεταβολική και νευροενδοκρινική απάντηση του οργανισμού. Η βαρύτητα της επέμβασης έχει έναν άμεσο ρόλο, με συνέπεια οι μεγάλης διάρκειας και βαρύτητας επεμβάσεις να προκαλούν εντονότερη ορμονική απάντηση σε σχέση με αυτές της μικρής και μεσαίας βαρύτητας . Τα αναμφισβήτητα οφέλη της λαπαροσκοπικής χειρουργικής όπως η ελάττωση του χρόνου της μετεγχειρητικής νοσηλείας , του πόνου και της απώλειας αίματος πιθανά παρεμβαίνουν σε πληθώρα παθοφυσιολογικών μηχανισμών που μπορεί να επηρεάζουν τη μετεγχειρητική πορεία του αρρώστου.Σκοπός της μελέτης αυτής ήταν η ολοκληρωμένη και τεκμηριωμένη μελέτη σε μεγάλο δείγμα ασθενών των ορμονών του παρακρινικού συστήματος όπως : η ιντερλευκίνη-lß, η ιντερλευκίνη-6, ο και η συσχέτιση αυτών με τις κλασσικές ορμόνες του stress όπως είναι η κορτιζόλη, και η ACTH .. Τα αποτελέσματα της μελέτης των 70 ασθενών μας επιτρέπουν να πούμεότι έχουμε αυξημένη απάντηση του οργανισμού στην ανοικτή χολοκυστεκτομή σε σχέση με τη λαπαροσκοπική, όχι μόνο όσον αφορά τις κατεχολαμίνες, ACTH και κορτιζόλη, αλλά και όσον αφορά το παρακρινικό σύστημα (CRP, TNF, IL- 1Β, EL-6) κυρίως στην άμεση μετεγχειρητική περίοδο (πρώτο ως και δεύτερο εικοσιτετράωρο).
Τυχαιοποιημένη συγκριτική μελέτη ενδοσκοπικής και ανοικτής χειρουργικής μεθόδου διάνοιξης του εγκάρσιου συνδέσμου σε σύνδρομο καρπιαίου σωλήνα
Authors: Βασιλειάδης Χαρίλαος
Published: August 2021

Σκοπός της μελέτης είναι η σύγκριση της ΑΔΚΣ με την ΕΔΚΣ σύμφωνα με την μέθοδο των δύο πυλών του Chow και συγκεκριμένα η σύγκριση των αποτελεσμάτων μετά την χειρουργική αποκατάσταση και η εξέλιξη αυτών στην πορεία του χρόνου. Σκοπός είναι η αναζήτηση ενδεχομένων διαφορών στην αποκατάσταση μετά το χειρουργείο τόσο όσον αφορά στην θεραπεία της νόσου και στην υποχώρηση των συμπτωμάτων, όσο και στην μετεγχειρητική νοσηρότητα. Η μελέτη περιλαμβάνει 72 ασθενείς που προσήλθαν για χειρουργική αποκατάσταση συνδρόμου καρπιαίου σωλήνα. Οι 35 από αυτούς χειρουργήθηκαν με την συμβατική ανοικτή μέθοδο, ενώ οι 37 με την ενδοσκοπική μέθοδο με τη χρήση δύο πυλών, όπως αυτή περιγράφηκε από τον Chow. Η σύγκριση περιλαμβάνει τόσο την αντικειμενική αξιολόγηση των ασθενών όσο και την υποκειμενική αξιολόγηση των συμπτωμάτων από τους ίδιους τους ασθενείς. Περιλαμβάνει επίσης τα διάφορα στάδια της αποκατάστασης, τόσο το άμεσα μετεγχειρητικό, λίγες μόλις ημέρες μετά το χειρουργείο, όσο και το απώτερο, ένα χρόνο μετά την χειρουργική διάνοιξη του εγκαρσίου συνδέσμου. Καταγράφονται επίσης τόσο οι μετεγχειρητικές ενοχλήσεις, όσο και ενδεχόμενες επιπλοκές καθώς και ενδεχόμενη υποτροπή ή επανεπέμβαση. Τόσο η ανοικτή όσο και η ενδοσκοπική διάνοιξη του καρπιαίου σωλήνα κατά την τεχνική δύο πυλών του Chow, είναι ασφαλείς και αποτελεσματικές επεμβάσεις στην αντιμετώπιση του συνδρόμου καρπιαίου σωλήνα. Ένα χρόνο μετά την επέμβαση, τα αποτελέσματα είναι απολύτως συγκρίσιμα μεταξύ των δύο μεθόδων. Η δύναμη δραγμού ωστόσο βρέθηκε να αυξάνεται ελαφρά περισσότερο στους ασθενείς με ενδοσκοπική διάνοιξη, ένα χρόνο μετά το χειρουργείο. Η βασική ωστόσο διαφορά που βρέθηκε στην μελέτη μας, αφορά στο ρυθμό επίτευξης του τελικού αποτελέσματος. Τουλάχιστον για τις πρώτες δύο εβδομάδες από το χειρουργείο που έχουμε μετρήσεις, φαίνεται πως η ΕΔΚΣ προσφέρει γρηγορότερη αποκατάσταση όσον αφορά κυρίως στον πόνο και στις λειτουργικές ικανότητες.
Οι κίνδυνοι στην ασφάλιση σώματος αεροσκάφους και οι επιπτώσεις τους στην ασφαλιστική σύμβαση
Authors: Αθανασιάδης Ιωάννης
Published: August 2021

Η αρχική ιδέα ήταν μία μελέτη, η οποία θα ασχολούνταν αποκλειστικά με τουςκινδύνους στην ασφάλιση σώματος αεροσκάφους. Στην πορεία φάνηκε πωςήταν επιβεβλημένη η επέκταση σε όλα περίπου τα θέματα που σχετίζονται μετο είδος αυτό αεροπορικής ασφάλισης. Σκιαγραφούνται οι λίγες διατάξεις τουΚώδικα Αεροπορικού Δικαίου, οι οποίες αναφέρονται, κυρίως, στην κατάχρόνο και κατά ταξίδι ασφάλιση αεροσκάφους. Πραγματοποιείται διάκρισηανάμεσα σε εμπορικές, επαγγελματικές και καταναλωτικές ασφαλίσεις. Γίνεταιαναφορά στο αεροσκάφος, ως αντικείμενο του ασφαλιστικού συμφέροντος.Προσδιορίζεται η έννοια της ολικής και της μερικής απώλειας του.Περιγράφονται ιδιαίτεροι κίνδυνοι που είναι συμφυείς με την εναέρια αποστολή,όπως, μεταξύ άλλων, η εναέρια σύγκρουση, οι ατμοσφαιρικές αναταράξεις, ηηλεκτρομαγνητική παρεμβολή, η αεροπειρατία. Καταγράφονται αναλυτικά οιεξαιρέσεις από την κάλυψη, όπως αυτές θεσμοθετούνται στο νόμο και στασύγχρονα αεροπορικά ασφαλιστήρια συμβόλαια. Εκτεταμμένη είναι, στοτελευταίο μέρος, η διαπραγμάτευση των ασφαλιστικών βαρών: προσυμβατικήπεριγραφή του κινδύνου, επίταση και μείωση του, αλλαγή της πορείας τουαεροσκάφους και της πτήσης, ειδοποίηση του ασφαλιστή για τηνπραγματοποίηση της ασφαλιστικής περίπτωσης, αποφυγή και μείωση τηςζημίας. Στα πλαίσια αυτά, αναλύονται οι διατάξεις του πρόσφατουΑσφαλιστικού Νόμου, ο οποίος άλλαξε το τοπίο της ασφαλιστικής σύμβασηςστην Ελλάδα και οι περισσότερες, αν όχι όλες, από τις διατάξεις τουεφαρμόζονται συμπληρωματικά στο δίκαιο της ασφάλισης αεροσκάφους.
Ιδιοκτησία και περιβάλλον
Authors: Λευθεριώτου Ελένη
Published: August 2021

Βασικός κορμός του θέματος είναι η παρουσίαση του γενικού πλαισίου προστασίας του δικαιώματος της ιδιοκτησίας, σύμφωνα με τις σύγχρονες αντιλήψεις περί «αειφορίας» και «βιωσιμότητος» της οικονομικής αναπτύξεως. Στο πρώτο μέρος, επιχειρείται, αφ'ενός μεν η παρουσίαση της εξελίξεως των αντιλήψεων και αρχών της προστασίας του περιβάλλοντος μετά την διατύπωση της α ΡΧΠζ της «βιώσιμου αναπτύξεως», αφ'ετέρου δε η επίδραση της εφαρμογής τους στην άσκηση του δικαιώματος της ιδιοκτησίας. Στο δεύτερο μέρος, εξετάζεται, η ένταση και το εύρος των θυσιών που οι ανωτέρω εξελίξεις συνεπάγονται για το δικαίωμα της ιδιοκτησίας, καθώς και τα κριτήρια βάσει των οποίων οι επιβαλλόμενοι περιορισμοί είναι συνταγματικώς ανεκτοί. Εξετάζονται επίσης τα ζητήματα που ανακύπτουν στο πλαίσιο της επακόλουθης υποχρεώσεως του Κράτους προς αποζημίωση. Επιχειρείται κυρίως η αντιμετώπιση, από πλευράς αποζημιώσεως, ουσιωδών περιορισμών που απέχουν οριακά από την στέρηση της ιδιοκτησίας. Η αντιμετώπιση όλων των προεκτεθέντων ζητημάτων ερευνάται στην Ελληνική έννομη τάξη, αλλά και στο χώρο του διεθνούς δικαίου και ειδικώτερα στη νομολογία του Ευρωπαϊκού Δικαστηρίου των Δικαιωμάτων του Ανθρώπου, στο χώροτου Ευρωπαϊκού δικαίου και τέλος, στη νομολογία του Ανωτάτου Δικαστηρίου των Ηνωμένων Πολιτειών της Αμερικής. Τα συμπεράσματα της μελέτης είναι τα εξής : 1. Η τήρηση της αρχής της «βιώσιμου αναπτύξεως» δεν αποσκοπεί ούτε συνεπάγεται την ανοχή εντονωτέρων περιορισμών της ιδιοκτησίας. Οριο των περιορισμών αποτελεί πάντα η αρχή της αναλογικότητος. 2. Οσον αφορά τη διάκριση περιορισμών - στερήσεως της ιδιοκτησίας, σε όλες τις εξετασθείσες έννομες τάξεις, γίνεται μια συνολική εκτίμηση της επιπτώσεως του περιορισμού στο θιγόμενο περιουσιακό στοιχείο. Τα κριτήρια με τα οποία διαμορφώνεται η εκτίμηση αυτή είναι : Ο προορισμός της ιδιοκτησίας, οι εύλογες προσδοκίες του θιγομένου ιδιοκτήτη, η μεγάλη διάρκεια των περιορισμών και η αρχήτου «μέσου όρου αμοιβαιότητος οφέλους» ("an average reciprocity of advantage"), To πλέγμα των κριτηρίων αυτών ερευνάται ad hoc σε κάθε συγκεκριμένη περίπτωση και καταδεικνύει το δημιουργικό ρόλο του δικαστή. Εχει δε αναπτυχθεί με τον μεθοδολογικά αρτιότερο τρόπο από τη νομολογία του Ανωτάτου Δικαστηρίου των Η.Π.Α. Το πλέγμα αυτό παρέχει στο δικαστή ένα «ευέλικτο» σύστημα, ώστε να καθορίζει το ύψος της αποζημιώσεως στο σωστό μέτρο καλύπτοντας και περιπτώσεις ουσιωδών περιορισμών που απέχουν οριακά απο τη στέρηση της ιδιοκτησίας.Στην ελληνική έννομη τάξη, προβλέπεται από ειδικές διατάξεις η παροχή αποζημιώσεως σε περιπτώσεις τέτοιων περιορισμών για περιβαλλοντικούς σκοπούς. Ελλείψει νομοθετικής ρυθμίσεως, η υποχρέωση καταβολής αποζημιώσεως μπορεί να βρει νομική θεμελίωση είτε στο άρθρο 17§1, είτε στο άρθρο 4§5, του Συντάγματος, ερμηνευόμενα ευρέως και σε συνδυασμό με το άρθρο 24 και την αρχή της αναλογικότητος.
Μελέτη φαρμακευτικών ουσιών που προκαλούν επαγωγή των γ αλύσων της αιμοσφαιρίνης σε ερυθροποιητικές καλλιέργειες
Authors: Πολίτου Μαριάννα
Published: August 2021

Τα τελευταία χρόνια, για τη θεραπεία των θαλασσαιμικών συνδρόμων (β-ΜΑ, δρεπανοκυτταρική αναιμία) εκτός από τη συμβατική θεραπεία χρησιμοποιούνται και φαρμακευτικές ουσίες που προκαλούν επαγωγή της HbF. Στη συγκεκριμένη μελέτη ελέγξαμε τη δράση του βαλπροϊκού, της τριχοστατίνης και της αιμίνης στην έκφραση των γ-αλύσων της αιμοσφαιρίνης σε ανθρώπινες ερυθροποιητικές καλλιέργειες που προέρχονται από δείγματα περιφερικού αίματος φυσιολογικών ατόμων και μικροδρεπανοκυτταρικών ασθενών, δείγματα φυσιολογικού ομφάλιου λώρου και μυελού των οστών. Η δράση των ουσιών εκφράστηκε ως αύξηση του λόγου γ/γ+β mRNA (που προσδιορίστηκε με την ανταγωνιστική ανάστροφη αλυσιδωτή αντίδραση πολυμεράσης – RI-PCR), ή ως αύξηση της HbF όπως αυτή μετράται με υγρή χρωματογραφία υψηλής απόδοσης (HPLC). Η προσθήκη του βαλπροϊκού ή της τριχοστατίνης εκλεκτικά επάγει την έκφραση των γ-αλύσεων (γ-mRNA) στα δείγματα από όλες τις πηγές (2.9-3,5 φορές). Η προσθήκη της αιμίνης προκάλεσε επαγωγή μέχρι 10 φορές. Το βαλπροϊκό, η τριχοστατίνη και ο συνδυασμός τους με την αιμίνη, εκλεκτικά επάγει την έκφραση των γ-αλύσεων και μπορεί να είναι χρήσιμος για τη θεραπεία των θαλασσαιμιών συνδρόμων.
Ανάπτυξη συστήματος αυτόματης προσαρμογής του τεχνητού φωτισμού με στόχο τη βέλτιστη εκμετάλλευση του φυσικού φωτισμού
Authors: Δούλος Λάμπρος
Published: August 2021

Σκοπός της παρούσας διδακτορικής διατριβής είναι η ανάπτυξη ενός συστήματος αυτόματης προσαρμογής τεχνητού φωτισμού με τη χρήση αισθητήρων φωτισμού (photosensors) για τη βέλτιστη εκμετάλλευση του φυσικού φωτισμού ώστε να επιτυγχάνεται μεγαλύτερη εξοικονόμηση ενέργειας από το σύστημα ηλεκτροφωτισμού στα κτίρια πολλαπλών χρήσεων. Σύμφωνα με τη διεθνή βιβλιογραφία, η απόδοση των συστημάτων ρύθμισης της φωτεινής ροής του τεχνητού φωτισμού για την εκμετάλλευση του φυσικού φωτισμού σε πραγματικά κτίρια διαφέρει και είναι σημαντικά μικρότερη από την αντίστοιχη θεωρητικά υπολογιζόμενη. Η μικρή απόδοση αυτών των συστημάτων είναι το βασικότερο εμπόδιο για την ευρύτατη εφαρμογή των περισσοτέρων από αυτά στα κτίρια. Οι στόχοι της παρούσας διατριβής επικεντρώνονται στα ακόλουθα σημεία: • Συλλογή, καταγραφή και μελέτη όλων των συστημάτων με αισθητήρες φωτισμού και των αλγόριθμων ελέγχου τους. • Διερεύνηση των τρόπων βελτίωσης της απόδοσης των υπαρχόντων συστημάτων με αισθητήρες φωτισμού και επιλογής των πιο αποδοτικών ενεργειακά τεχνολογιών. • Διερεύνηση των παραμέτρων που καθορίζουν τη θέση του αισθητήρα οροφής στους χώρους εγκατάστασης. • Διαμόρφωση πρωτότυπης μεθοδολογίας για τη ρύθμιση του οπτικού πεδίου του αισθητήρα φωτισμού. • Ανάπτυξη ενός νέου τύπου αισθητήρα φωτισμού. • Πειραματική και θεωρητική μελέτη της απόδοσης του προτεινόμενου νέου συστήματος. • Βελτιστοποίηση των τεχνικών προσομοίωσης φωτισμού όσον αφορά στους υπολογισμούς της εξοικονόμησης ενέργειας. • Ανάπτυξη μοντέλου για τον έλεγχο της στάθμης φωτισμού του συστήματος τεχνητού φωτισμού καθώς και τη βελτιστοποίηση της χωρικής απόκρισης του νέου αισθητήρα και τον προσδιορισμό της θέσης του στο χώρο.
Διαχείριση προσωπικής και συγκείμενης πληροφορίας για παροχή εξατομικευμένων υπηρεσιών σε προσωπικά δίκτυα
Authors: Νικολακόπουλος Ιωάννης
Published: August 2021

Η διατριβή πραγματεύεται το θέμα της διαχείριση προσωπικής και συγκείμενης πληροφορίας με σκοπό την παροχή εξατομικευμένων υπηρεσιών σε προσωπικά δίκτυα. Το προσωπικό δίκτυο είναι προϊόν ομογενοποίησης ενός συνόλου από διάφορα ετερογενή κινητά και ασύρματα δίκτυα σε ένα υπερκείμενο δίκτυο γύρω από το χρήστη, πάνω στο οποίο εξατομικευμένες υπηρεσίες και εφαρμογές μπορούν και παρέχονται αδιάκοπα και οπουδήποτε μέσα στο δίκτυο. Η διαχείριση των προσωπικών πληροφοριών καθώς και της δυναμικής πληροφορίας κατάστασης αποτέλεσε την πρόκληση για τη διατριβή σε ένα περιβάλλον με υψηλές απαιτήσεις εξατομίκευσης και χρήσης του συνόλου της πληροφορίας. Στα πλαίσια της συγκεκριμένης διατριβής παρουσιάζεται μια ολοκληρωμένη οντολογία για τον ορισμό της προσωπικής και της συγκείμενης πληροφορίας. Το προτεινόμενο πλαίσιο έχει σχεδιαστεί για να καλύψει τις ανάγκες διαδικτυακών εφαρμογών υλοποιούμενων μέσω ετερογενών συστημάτων. Επιπλέον, έμφαση δίνεται στον ορισμό του προφίλ του χρήστη, με σκοπό την παροχή εξατομικευμένων υπηρεσιών πάνω από προσωπικά δίκτυα και αναλύεται μια αρχιτεκτονική ασφαλούς διαχείρισης του προτεινόμενου μοντέλου πληροφορίας που λαμβάνει υπόψη και, κατά συνέπεια, συμμορφώνεται με τις υφιστάμενες προσπάθειες προτυποποίησης του προφίλ χρήστη. Η συνολική αρχιτεκτονική του πλαισίου διαχείρισης και παροχής εξατομικευμένων υπηρεσιών, αναπτύσσεται σύμφωνα με θέματα ασφάλειας και προστασίας της ιδιωτικότητας των χρηστών στο εσωτερικό των προσωπικών δικτύων. Τέλος, παρουσιάζεται η υλοποίηση πραγματικών υπηρεσιών έτσι ώστε να αξιολογηθεί το προτεινόμενο πλαίσιο. Οι υπηρεσίες υλοποιήθηκαν και ενσωματώθηκαν στην ολοκληρωμένη πρωτότυπη πλατφόρμα προσωπικού δικτύου και πραγματοποιήθηκε η προσομοίωση πραγματικών περιπτώσεων χρήσης της υφιστάμενης υποδομής κατά τη διάρκεια της διαδικασίας της αξιολόγησης μέσα από την πραγματοποίηση σεναρίων σε πραγματικούς χρήστες.
Μελέτη υποσυστημάτων αμιγώς οπτικής μετατροπής μήκους κύματος και αναγέννησης για τηλεπικοινωνιακά δίκτυα πολυπλεξίας μήκους κύματος
Authors: Σίμος Ηρακλής
Published: August 2021

Σε αυτή τη διατριβή μελετούμε νέες τεχνικές αμιγώς οπτικής επεξεργασίας σήματος για οπτικά δίκτυα δεύτερης και τρίτης γενιάς, οι οποίες βασίζονται σε μη γραμμικούς ημιαγωγικούς οπτικούς ενισχυτές. Συγκεκριμένα, διερευνήθηκαν διατάξεις οι οποίες επιτελούν λειτουργίες μετατροπής μήκους κύματος με αναγεννητικά χαρακτηριστικά. Οι διατάξεις εκμεταλλεύονται το μη γραμμικό φαινόμενο της μίξης τεσσάρων κυμάτων που εγείρεται εφόσον κύματα κατάλληλης ισχύος και φασματικής απόστασης εισαχθούν σε ενεργό μέσο. Οι επιδόσεις και οι ιδιότητες των διατάξεων επεξεργασίας σήματος καθορίζονται από τα χαρακτηριστικά των οπτικών ενισχυτών, καθώς και από τις συνθήκες λειτουργίας όπως η απολαβή του οπτικού ενισχυτή, η ισχύς και η φασματική απόσταση των κυμάτων άντλησης και πληροφορίας που χρησιμοποιούνται. Στο πρώτο μέρος της εργασίας αυτής παρέχεται μια θεωρητική ανάλυση και η πειραματική επιβεβαίωση των ιδιοτήτων θορύβου της μετατροπής μήκους κύματος μέσω της διαδικασίας της μίξης τεσσάρων κυμάτων. Μελετώνται ξεχωριστά η επίδραση της διαδικασίας της μίξης τεσσάρων κυμάτων και του θορύβου αυθόρμητης εκπομπής από τον οπτικό ενισχυτή στα χαρακτηριστικά θορύβου του σήματος στο νέο μήκος κύματος, για δύο περιπτώσεις. Η πρώτη περίπτωση αφορά τον θόρυβο πλάτους και η δεύτερη τον θόρυβο φάσης του σήματος στην έξοδο. Από την μελέτη εξάγονται χρήσιμα συμπεράσματα τα οποία χρησιμοποιούνται για την διερεύνηση των αναγεννητικών χαρακτηριστικών της διαδικασίας της μίξης. Στο δεύτερο μέρος της εργασίας αυτής πραγματοποιείται η πειραματική επιβεβαίωση των αναγεννητικών χαρακτηριστικών της διαδικασίας της μείξης τεσσάρων κυμάτων σε οπτικό ημιαγωγικό ενισχυτή. Επιτυγχάνεται πειραματικά η αναγέννηση διαμορφωμένων οπτικών σημάτων ρυθμού 2.5 Gbps με ταυτόχρονη μετατροπή μήκους κύματος. Στην συνέχεια πραγματοποιείται η σχεδίαση και η βελτιστοποίηση μέσω αριθμητικής προσομοίωσης ενός συστήματος μετατροπής μήκους κύματος με ιδιότητες αναγέννησης διαμορφωμένων οπτικών σημάτων, για χρήση σε κόμβους δικτύων πολυπλεξίας μήκους κύματος. Στην εργασία αυτή προτείνεται για πρώτη φορά μια εναλλακτική διάταξη των κυμάτων άντλησης και πληροφορίας για την εκμετάλλευση της μη γραμμικής απόκρισης του οπτικού ενισχυτή και προκειμένου το νέο κύμα να φέρει βελτιωμένα χαρακτηριστικά θορύβου και άρα μικρότερο ρυθμό σφαλμάτων. Η θεωρητική διερεύνηση έδειξε επιτυχή λειτουργία σε ρυθμούς μέχρι 40 Gbps.
Μοριακή μελέτη ογκογονιδίων και ογκοκατασταλτικών γονιδίων σε νεοπλασματικές επεξεργασίες του μεταβατικού επιθηλίου της ουροδόχου κύστεως
Authors: Γκουντοπούλου Αθηνά
Published: August 2021

Σκοπός της εργασίας είναι η μοριακή και ανοσοιστοχημικη μελέτη των ουροθηλιακωνκαρκινωμάτων της ουροδόχου κυστεως και ο συσχετισμός των ευρημάτων με τακλινικοπαθολογοανατομικα χαρακτηριστικά ώστε να καταστεί δυνατή η εύρεση μεθόδωνδιάγνωσης πρόγνωσης και παρακολούθησης της ασθένειαςΈγινε απομόνωση ολικού DNA πολλαπλασιασμός επιλεγμένων αλληλουχιών με τηναλυσιδωτή αντίδραση πολυμερασης ανίχνευση μεταλλαγών με τις μεθόδους SSCP(πολυμορφισμοί διαμόρφωσης μονοκλωνης αλυσίδας) NIRCA (μη ισοτοπική πέψη τουRNA) και κάθετη ηλεκτροφορηση σε πολυακρυλαμιδη και επιβεβαίωση των μεταλλαγών μεανάλυση πρωτοδιαταξης των νουκλεοτιδιων Επίσης έγινε μελέτη της έκφρασης πρωτεϊνώνμε ανοσοιστοχημειαΜε βάση τα αποτελέσματα των πειραμάτων προέκυψαν τα συμπεράσματα Η NIRCA είναιμια ευαίσθητη μέθοδος για την ανίχνευση των μεταλλαγών του γονίδιου ρ53 Οι μεταλλαγέςτου ρ53 δεν προσφέρουν επιπλέον προγνωστική πληροφορία Η έκφραση των FasL και eFLIP αυξάνεται με την αύξηση της κακοήθειας Η πρωτεΐνη c FLIP μπορεί ναχρησιμοποιηθεί σαν ανεξάρτητος δείκτης για την πρόγνωση στον καρκίνο της ουροδόχουκυστεως Η μικροδορυφορικη αστάθεια δεν εμφανίζει προγνωστική άξια στα ουροθηλιακακαρκινώματα παρόλο που παίζει ρολό στην καρκινογένεση του ουροθηλιου Η απουσίασχέσης μεταξύ της μικροδορυφορικης αστάθειας και των μεταλλαγών του ρ53 υπονοεί πως η απώλεια της επιδιόρθωσης παράταιρα ζευγαρωμένων βάσεων λειτουργεί ανεξάρτητα απο τορ53 στη εξέλιξη των ουροθηλιακων καρκινωμάτων.
Μελέτη της συνεργιστικής δράσης συμβατών κυτοπλασματικών οσμωρρυθμιστών για προστασία της φωτοσυνθετικής λειτουργίας από περιβαλλοντική αλατότητα και ξηρασία
Authors: Λαδάς Νεκτάριος
Published: August 2021

Μελετήσαμε δύο γενετικά μετασχηματισμένων κυττάρων του κυανοβακτηρίου του γλυκού νερού Synechococcus sp. PCC7942, κατά την προσαρμογή τους σε δυσμενή περιβαλλοντική αλατότητα. Τα κύτταρα PAM που συσσωρεύουν τον οσμωλύτη σακχαρόζη και τα κύτταρα PAMCOD που συσσωρεύουν επιπλέον 0.06 - 0.08 Μ βεταΐνης της γλυκίνης. Στόχος μας ήταν να ελέγξουμε εάν η συμπαρουσία της σακχαρόζης και της διιονικής βεταΐνης, της γλυκίνης στα κύτταρα PAMCOD βελτιώνει την αλατοανθεκτικότητά τους συγκριτικά προς τα κύτταρα PAM. Για πρώτη φορά, χρησιμοποιώντας το φθορισμό της χλωροφύλλης α των κυττάρων αυτών, μετρήσαμε το όριο σπαργής τους (κυτοπλασματική οσμωτικότητα). Δείξαμε ότι κατά την προσαρμογή των κυττάρων στην αλατότητα, το όριο σπαργής τους αυξανόταν γραμμικά (α) με την συγκέντρωση NaCl στην καλλιέργεια και (β) με την κυτοπλασματική συγκέντρωση σακχαρόζης. Τα κύτταρα PAMCOD πολλαπλασιάστηκαν σε περιοριστική αλατότητα με 0.4 Μ Nacl (0. 815 Osm kg⁻¹) αφού πρώτα, η κυτοπλασματική του σακχαρόζη αυξήθηκε στα 20 mol (mol Chla)-1 και το όριο σπαργής τους υπερέβη τα 10 Osm kg⁻¹. Στις ίδιες συνθήκες, τα κύτταρα PAM συσσώρευσαν την μισή σακχαρόζη και δεν πολλαπλασιάστηκαν. Εικάζουμε ότι η βεταΐνη της γλυκίνης δρα συνεργιστικά με την σακχαρόζη, βελτιώνοντας την αλατοανθεκτικότητα των κυττάρων PAMCOD ως εξής. (α) ενισχύει τη βιοσύνθεση και συσσώρευση σακχαρόζης, (β) μετριάζει την τοξικότητα της σακχαρόζης προς το κυτόπλασμα.
Μεταβολές ρινικής λειτουργίας ασθενών οι οποίοι υποβάλλονται σε χειρουργική διόρθωση της σκολίωσης του ρινικού διαφράγματος
Authors: Φύρμπας Γεώργιος
Published: August 2021

Σκοπός η μελέτη της μεταβολής των ρινικών λειτουργιών μετά την πλαστική του ρινικού διαφράγματος σε ασθενείς με δυσχέρεια ρινικής αναπνοής. Συμμετείχαν 30 ενήλικες ασθενείς με σκολίωση ρινικού διαφράγματος (ΣΡΔ) που υποβλήθηκαν σε πλαστική του ρινικού διαφράγματος με η χωρίς ελάττωση των κάτω ρινικών κογχών. Οι ρινικές λειτουργίες εκτιμήθηκαν πριν και 2 μήνες μετά το χειρουργείο με την αμφοτερόπλευρη ρινική σπιρομετρία, τη δοκιμασία σακχαρίνης και την οσφρητική δοκιμασία 12-item Sniffin Sticks test. Τριάντα φυσιολογικά άτομα επιλέχθηκαν με σκοπό τον καθορισμό φυσιολογικών τιμών αναφοράς. Αποτελέσματα: Οι ασθενείς με ΣΡΔ έκτος των φυσιολογικών ορίων με βάση τις τιμές της ρινικής σπιρομετρίας είχαν στατιστικώς σημαντική ελάττωση του βαθμού ΣΡΔ. Οι χρόνοι διέλευσης της σακχαρίνης και στις δυο πλευρές της ΣΡΔ ήταν ελαττωμένοι πριν και 2 μήνες μετά το χειρουργείο. Κανείς ασθενής δεν κατέστη ανοσμικός και οι ασθενείς με μεγάλου βαθμού σκολίωση είχαν σημαντική οσφρητική διαφορά μεταξύ των δυο πλευρών προεγχειρητικά. Συμπεράσματα: Η αμφοτερόπλευρη ρινική σπιρομετρία συμβάλλει στην επιλογή των κατάλληλων ασθενών για πλαστική του ρινικού διαφράγματος. Η οσφρητική δοκιμασία 12-item Sniffin Sticks test ανιχνεύει τη μεταξύ των δύο πλευρών διαφορά ή τις διαφορές στην ίδια πλευρά πριν και μετά χειρουργείο.
Μεγαλοδιάστατες ενοποιημένες θεωρίες βαθμίδας με επιπλέον διαστάσεις που βασίζονται σε συμπαγείς, συνεχείς ή μη-μεταθετικούς, χώρους
Authors: Χατζησταυρακίδης Αθανάσιος
Published: August 2021

Ένας από τους βασικούς στόχους της σύγχρονης θεωρητικής φυσικής είναι η ενοποίηση των τεσσάρων θεμελιωδών αλληλεπιδράσεων που παρατηρούνται στην φύση. Mια συναρπαστική πρόταση προς αυτήν την κατεύθυνση είναι η ύπαρξη περισσότερων των τεσσάρων διαστάσεων και η δυνατότητα ενοποίησης στις επιπλέον διαστάσεις. Η παρούσα διδακτορική διατριβή διαπραγματεύεται ζητήματα στο παραπάνω πλαίσιο. Συγκεκριμένα, το πρώτο μέρος περιλαμβάνει την μελέτη της διαστατικής ελάττωσης της ετερωτικής χορδής πάνω σε ομογενείς πολλαπλότητες σχεδόν-Kahler. Οι πολλαπλότητες αυτές αποτελούν υποκατηγορία των πολλαπλοτήτων με δομή ομάδας SU(3) και είναι πλήρως ταξινομημένες έτσι, η γεωμετρία τους μπορεί να μελετηθεί αναλυτικά και να χρησιμοποιηθεί για την διαστατική ελάττωση της ετερωτική χορδής. Προσδιορίζεται με τον τρόπο αυτό η ενεργός δράση στις τέσσερεις διαστάσεις και ιδιαίτερα το τετραδιάστατο βαθμωτό δυναμικό, καθώς και η υπερσυμμετρική περιγραφή της τετραδιάστατης θεωρίας. Το δεύτερο μέρος περιλαμβάνει την μελέτη μεγαλοδιάστατων θεωριών όπου οι επιπλέον διαστάσεις περιγράφονται από μη-μεταθετικούς χώρους και συγκεκριμένα από ασαφείς χώρους που αποτελούν προσεγγίσεις συνεχών χώρων με πίνακες. Αποδεικνύεται ότι στο πλαίσιο τετραδιάστατων επανακανονικοποιήσεων θεωριών βαθμίδας με βαθμωτά πεδία είναι δυνατόν να αναδειχτούν με δυναμικό τρόπο ασαφείς επιπλέον διαστάσεις και να προκύψουν χειρόμορφα πρότυπα ενοποίησης με φαινομενολογικό ενδιαφέρον.
Πρόταση και μελέτη απόδοσης καινοτόμων αρχιτεκτονικών παροχής βέλτιστης συνδεσιμότητας και υπηρεσιών σε περιβάλλοντα κινητών επικοινωνιών επόμενων γενεών
Authors: Λαμπρόπουλος Γεώργιος
Published: August 2021

Σε αυτή τη διατριβή παρουσιάζονται δύο διαφορετικοί τρόποι συνδυασμού κυψελωτών και ασυρμάτων δικτύων. Αρχικά, περιγράφονται οι πρότερες εργασίες στο χώρο της διαλειτουργικότητας μεταξύ των ασυρμάτων τοπικών δικτύων και των δικτύων UMTS και οι οποίες στη συνέχεια κατηγοριοποιούνται με βάση ένα νέο σχήμα. Τα διαφορετικά χαρακτηριστικά των λύσεων αυτών φανερώνουν την ανάγκη για περαιτέρω ικανοποίηση των χρηστών. Έτσι, προτείνεται μια νέα αρχιτεκτονική σφιχτής σύζευξης ασυρμάτων τοπικών δικτύων/UMTS που συνδυάζει την ευέλικτη διαχείριση των συνδέσεων με την αρραγή μεταπομπή. Η προτεινομένη λύση περιγράφεται αναλυτικά σε επίπεδο πρωτοκόλλων και σήματος. Επιπλέον, η απόδοση της μελετάται με τη βοήθεια ενός θεωρητικού μοντέλου και ενός μοντέλου προσομοίωσης που δημιουργήθηκαν για αυτό το σκοπό. Η βελτίωση στην απόδοση του συστήματος έναντι άλλων αρχιτεκτονικών σφιχτής σύζευξης ασύρματων τοπικών δικτύων/UMTS παρουσιάζεται όσον άφορα τις πιθανότητες φραγής νέας κλήσης και μεταπομπής, καθώς και τη χρησιμοποίηση των πόρων. Ακόμα για λόγους πληρότητας, περιγράφονται οι επιπτώσεις της προτεινομένης αρχιτεκτονικής στη σηματοδοσία και στη κατανάλωση ενέργειας στο κινητό τερματικό. Τέλος, προτείνεται μια ακόμα αρχιτεκτονική ενοποίησης ασυρμάτων και κυψελωτών δικτύων με τη βοήθεια του πρωτοκόλλου IEEE 802.21. Η προοπτική του πρωτοκόλλου αυτού να υποστηρίξει αρραγή μεταπομπή εξετάζεται με βάση τη περιγραφή της ανταλλαγής σηματοδοσίας στη περίπτωση μιας μεταπομπής από WiMAX σε GPRS.
Η ενδοκρινική και μεταβολική απάντηση του οργανισμού στη γενική και επισκληρίδιο αναισθησία
Authors: Γκλινάβου Ανδρομάχη
Published: August 2021

Σκοπός αυτής της διατριβής ήταν η μελέτη των ενδοκρινικών και μεταβολικών μεταβολών που παρατηρούνται σε επεμβάσεις της ανω κοιλίας μετά απο χορήγηση συνδιασμου επισκληριδιου αναλγησίας και γενικής αναισθησίας Μελετήθηκαν 24 ασθενείς ASA 1 που υπέστησαν προγραμματισμένη χολοκυστεκτομη Ολοι οι ασθενείς είχαν λευκό ιστορικό οποιασδήποτε μεταβολικής η ενδοκρινικής διαταραχής ηπατικής η νεφρικής νόσου ούτε ελάμβαναν φάρμακα Στην ομάδα Α χορηγήθηκε γενική αναισθησία με πεντοθαλη Ν2/Ο2 ατρακουριο και φαιντανυλη ενω για τον μετεγχειρητικό πόνο χορηγήθηκαν επαναλαμβανόμενες δόσεις πεθιδινης Στην ομάδα Β χορηγήθηκε γενική αναισθησία και επισκληριδιος αναλγησία με χορήγηση ξυλοκαινης 2% η οποία συνεχιζετο για 72 ώρες μετεγχειρητικά για τον έλεγχο του πόνου Στην ομάδα Α η συγκέντρωση της AC ΤΗ και της κορτιζολης του πλάσματος αυξήθηκαν πολύ ενω στην ομάδα Β οι αντίστοιχες τιμές βρέθηκαν χαμηλότερες (ρ<0 001 ) Οι θυρεοειδικες ορμόνες δεν παρουσίασαν μεταβολεςκαι στις δυο ομάδες Αντίθετα η αλδοστερονη και η γλυκαγονη του πλάσματος αυξήθηκαν σημαντικά και στις δυο ομάδες Οι τιαες της γλυκαγονης είχαν πτωτική πορεία αμέσως μετά την επέμβαση ενω τα επιπεδας της αλδοστερονης ήσαν υψηλά κατά την 3η Μ Η Τα επίπεδα γλυκόζης ήσαν αυςημενα και στις δυο ομάδες περισσότερο όμως στην οιιαδα Α Τα ελευθέρα λιπαρά οξέα αυξήθηκαν κατά τη διάρκεια της χειρουργικής επέμβασης άλλα η αύξηση αυτή ήταν μικρότερη στην ομάδα Β Συμπερασυατικα ο συνδιασμος επισκληριδιου αναλγησίας και γενικής αναισθησίας επιφέρει μια ήπια τροποποιητική επίδραση στην ενδοκρινική και μεταβολική απάντηση του οργανισαου
Theory and practice of physical modeling for musical sound transformations
Authors: Κοντογεωργακόπουλος Αλέξανδρος
Published: August 2021

Η παρούσα διατριβή προτείνει την χρήση των τεχνικών φυσικής μοντελοποίησης για την σχεδίαση αλγορίθμων ψηφιακής επεξεργασίας ήχου προορισμένων για μουσική δημιουργία. Η βασική ιδέα στην οποία στηρίχτηκε είναι η παρουσίαση ενός νέου και καινοτομικού τρόπου ελέγχου αλγορίθμων επεξεργασίας ήχου βασισμένου στο πρότυπο αλληλεπίδρασης με τον όρο: αλληλεπίδραση οργάνου (instrumental interaction). Αναζητήθηκε ένας φορμαλισμός φυσικής μοντελοποίησης ο οποίος να επιτρέπει άμεσα την έρευνα για νέα ηχοχρώματα μέσω τεχνικών επεξεργασία ήχου. Συνεπώς η παρούσα έρευνα έχει σαφέστατο μουσικό προσανατολισμό. Η εργασία παρέχει νέα αποτελέσματα και θέτει νέα ερωτήματα σχετικά με τη επεξεργασία ήχου για μουσική δημιουργία και για την σχεδίαση ψηφιακών ακουστικών εφφέ (digital audio effects). Καινοτομία αποτελεί η εισαγωγή χειρονομιών οργάνου (instrumental gesture) για τον έλεγχο των αλγόριθμων επεξεργασίας ήχου. Η ίδια ιδέα εφαρμόστηκε και στον αλγόριθμο σύνθεσης ήχου διαμόρφωσης κατά συχνότητα FM (frequency modulation). Συγκεκριμένα τα πρωτότυπα αποτελέσματα και η συμβολή αυτής της έρευνας είναι: Ορισμένα θεωρητικά πορίσματα που αφορούν την έρευνα σχετικά με την χρήση των τεχνικών φυσικής μοντελοποίησης για την σχεδίαση αλγορίθμων ψηφιακής επεξεργασίας ήχου προορισμένων για μουσική δημιουργία. Η πρόταση μιας απλής αρθρωτής αρχιτεκτονικής για τον σχεδιασμό φυσικών μοντέλων ψηφιακών ακουστικών εφφέ, βασισμένης σε ένα κοινότυπο γραφικό περιβάλλον προγραμματισμού μπλοκ τύπου. Η αναπαράσταση του συστήματος CORDIS-ANIMA και η σύγκρισή του με άλλους χρήσιμους φορμαλισμούς μοντελοποίησης. Ο σχεδιασμός και η προσομοίωση διαφόρων γνωστών εφφέ με το σύστημα CORDIS-ANIMA: φίλτρα, εφφέ βασισμένα σε γραμμές καθυστέρησης, παραμορφώσεις καθώς και εφφέ που επηρεάζουν την δυναμική του ήχου. Ιδιαίτερα σημαντική συμβολή είναι η χρήση της τεχνικής Cauer για τη σύνθεση φίλτρων CORDIS-ANIMA. Ο σχεδιασμός και η προσομοίωση της σύνθεσης FM με το σύστημα CORDIS-ANIMA.
Συμβολή στη θεωρία σχεδιασμών, κωδίκων και κρυπτογραφίας
Authors: Λάππας Ελευθέριος
Published: August 2021

Στο πρώτο μέρος της διατριβής αυτής, παρουσιάζονται τρεις μέθοδοι κατασκευής ορθογωνίων σχηματισμών. Η πρώτη μέθοδος επικεντρώνεται στους ορθογώνιους σχηματισμούς 2 επιπέδων και χρησιμοποιεί γραμμικά συστήματα. Οι υπόλοιπες δύο στηρίζονται στην ιδέα της επέκτασης των μη ισόμορφων ορθογώνιων σχηματισμών. Επιπλέον αναπτύχθηκε ένας αποτελεσματικός τρόπος εύρεσης των μη ισόμορφων ορθογώνιων σχηματισμών με την χρήση της απόστασης κατά Hamming και τον αλγόριθμο του μέγιστου ακέραιου. Με τον τρόπο αυτό βρέθηκαν οι μη ισόμορφοι ορθογώνιοι σχηματισμοί με παραμέτρους OA(24,q,2,t) για q=3, ,7, OA(n,q,2,t) για n=28,32,36 και q=3, ,6, OA(n,q,2,t) για n=40,44 και q=3,4,5, ΟΑ(18,q,3,t) για q=3, ,7. Στο δεύτερο μέρος κατασκευάζονται γραμμικοί κώδικες από πίνακες Hadamard στο GF(2), από αντισυμμετρικού τύπου πίνακες Hadamard στο GF(p) οπού p πρώτος αριθμός και από ορθογώνιους σχηματισμούς. Σε κάθε περίπτωση γίνεται μελέτη της μέγιστης ελάχιστης απόστασης που συνήθως έχει την μέγιστη δυνατή τιμή. Στο τρίτο μέρος αναπτύχθηκε ένα συμμετρικό κρυπτοσύστημα που χρησιμοποιεί ορθογώνιους σχηματισμούς για κλειδί. Αποδεικνύεται η ασφάλεια του κάτω από διάφορες επιθέσεις και τέλος με την χρήση του γινομένου Kronecker ισχυροποιείται περισσότερο. Επίσης μελετήθηκε ένα σύστημα διανομής κλειδιού συνεδρίου που χρησιμοποιεί τις οικογένειες διαφορών. Έγινε μελέτη της πολυπλοκότητας στην μετάδοση μηνυμάτων και εμπλουτίστηκε με τον αλγόριθμο RSA και εκθετικές παραστάσεις για ενίσχυση της ασφάλειας και με μονόδρομες (hash) συναρτήσεις για την ταυτοποίηση.
Διαμόρφωση ψυχολογικών μεταβλητών στην οικογένεια
Authors: Γιώτσα Άρτεμις
Published: August 2021

Η παρούσα έρευνα μελετά πως συνδέονται η δομή και η λειτουργία της οικογένειας μεψυχολογικές μεταβλητές όπως η προσωπικότητα οι άξιες η εικόνα του εαυτού και οι οικογενειακέςάξιες σε χώρες με διαφορετική πολιτιστική δομή Το θεωρητικό πλαίσιο βασίζεται στο οικολογικόκοινωνικό μοντέλο (Georgas 1988 1993 Georgas & Berry 1995) συμφωνά με το οποίο υπάρχειαλληλεπίδραση ανάμεσα στο άτομο στην οικογένεια και τις κοινωνικές και οικολογικές μεταβλητέςΓια την αξιολόγηση και την ερμηνεία των ευρημάτων χρησιμοποιούνται στοιχεία απο την ΚοινωνικήΨυχολογία και ειδικότερα απο τη μελέτη της οικογένειας Το δείγμα της έρευνας αποτελείται απο1187 φοιτητές οι οποίοι προέρχονται απο τέσσερις χώρες την Ελλάδα την Ολλανδία τη Χιλή και τοΠακιστάν Οι χώρες αυτές διαφοροποιούνται ως προς την ψυχολογική διάσταση συλλογικοτητα-ατομικισμός Η διαπολιτιστικη προσέγγιση της έρευνας έχει σκοπό να εντοπίσει τις ομοιότητες και τιςδιάφορες στη δομή και λειτουργία της οικογένειας καθώς και στις ψυχολογικές μεταβλητές πουπαρατηρούνται στις χώρες του δείγματος και να διερευνήσει την ύπαρξη καθολικών διαστάσεωνμεταξύ των χωρώνΣυμφωνά με τα ευρήματα της έρευνας (α) Σχηματίζονται τρεις καθολικές διαστάσεις (και στιςτέσσερις χώρες) στις λειτουργίες των μελών της οικογένειας και στις ψυχολογικές μεταβλητές Οιδιαστάσεις αυτές είναι ι) η συναισθηματική στηριξη-μεταδοση παραδόσεων για τη μητέρα τουςπαππούδες και τους θείους ιι) οι δραστηριότητες με τα παίδια το σπίτι και τα οικονομικά τηςοικογένειας για τους παππούδες τους θείους και τα παίδια ιιι) οι υποχρεώσεις των γονέων απέναντιστα παιδιά και των παιδιών προς τους συγγενείς απο την κλίμακα των οικογενειακών άξιων (β)Παρατηρούνται ομοιότητες στην Ελλάδα την Ολλανδία και τη Χιλή σχετικά με τις λειτουργίες πουαναλαμβάνει ο πατέρας και συγκεκριμένα στον παράγοντα συναισθηματικές σχέσεις προστασίαοικονομικά Επίσης εννοιολογική δομική ισοτιμία στις τρεις αυτές χώρες παρατηρείται στην εικόνα τουεαυτού (ανεξάρτητος/εξαρτημενος εαυτός) και στους ιεραρχικούς ρόλους των γονέων απο τηνκλίμακα των οικογενειακών άξιων γ) Ανεξάρτητα απο το πολιτιστικό πλαίσιο προέλευσης η μητέραδιατηρεί σε μεγαλύτερο βαθμό από τα υπόλοιπα άτομα τις συναισθηματικές σχέσεις και την ενότητατης οικογένειας και ο πατέρας ακόμα και στις ατομικιστικές κοινωνίες (Ολλανδία) ασχολείται λίγο μετις δουλείες του σπιτιού που αποτελούν ευθύνη της μητέραςΣυνοψίζοντας μπορούμε να συμπεράνουμε πρώτον οτι ο θεσμός της οικογένειας αποτελείσημείο αναφοράς οχι μονό στις συλλογικές άλλα και στις ατομικιστικές κοινωνίες Δεύτερον παρόλοπου υπάρχουν μοναδικά ιστορικά και πολιτισμικά στοιχεία που συνδέονται με τη λειτουργία τηςοικογένειας σε κάθε χωρά υπάρχουν επίσης ομοιότητες μεταξύ των οικογενειακών σχημάτων στιςδιάφορες χώρες